Hudlægen informerer om

**Hydroxyklorokin/klorokin**

l pjecen informeres om behandling med hydroxyklorokin/

klorokin. Hvis der er spørgsmål, som ikke er

besvaret, bør de stilles til hudlægen.

Hydroxyklorokin/klorokin anvendes sædvanligvis til

forebyggelse af malaria. Stofferne har også en

hæmmende virkning på betændelsesreaktioner ved

bindevævssygdomme og lysudslæt. Virkningen indtræder

som regel efter ugers til måneders behandling.

**Hvordan tages hydroxyklorokin/klorokin?**

Stofferne tages som tabletter 1 evt. 2 gange dagligt.

**Bivirkninger**

De fleste har ingen bivirkninger af hydroxyklorokin/

klorokin. Enkelte får kvalme, opkastning, diaré,

hovedpine, hørenedsættelse eller hududslæt. Disse

gener svinder ved ophør af medicinen.

Efter lang tids behandling kan hydroxyklorokin/klorokin

i meget sjældne tilfælde påvirke øjets nethinde

med nedsat syn til følge. Regelmæssig øjenlægekontrol

kan forebygge denne bivirkning. Endvidere

kan de røde og hvide blodlegemer samt blodpladerne

påvirkes i sjældne tilfælde.

Hydroxyklorokin/klorokin kan forværre psoriasis og

bør normalt undgås ved denne sygdom.

**Prævention, graviditet og amning**

Hydroxyklorokin/klorokin bør ikke anvendes under

graviditet og amning. Der bør benyttes prævention

under behandlingen.

**Kontrol**

Øjenlægekontrol aftales med hudlægen. Sygdomsaktivitet

og tegn på evt. bivirkninger kontrolleres

ved hjælp af blodprøver.

Version 9.0

Hudklinikken Trianglen